CELEX: 32013D0137
Language: lv
Date: 2013-03-15 00:00:00
Title: 2013/137/ES: Komisijas Īstenošanas lēmums ( 2013. gada 15. marts ), ar ko Spānijā atļauj izmantot apdraudētus liellopus līdz to produktīvā mūža beigām pēc tam, kad oficiāli ir apstiprināta saslimšana ar GSE (izziņots ar dokumenta numuru C(2013) 1473)

19.3.2013   
            
            
               LV
            
            
               Eiropas Savienības Oficiālais Vēstnesis
            
            
               L 75/37
            
         KOMISIJAS ĪSTENOŠANAS LĒMUMS
   (2013. gada 15. marts),
   ar ko Spānijā atļauj izmantot apdraudētus liellopus līdz to produktīvā mūža beigām pēc tam, kad oficiāli ir apstiprināta saslimšana ar GSE
   (izziņots ar dokumenta numuru C(2013) 1473)
   (Autentisks ir tikai teksts spāņu valodā)
   (2013/137/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2001. gada 22. maija Regulu (EK) Nr. 999/2001, ar ko paredz noteikumus dažu transmisīvo sūkļveida encefalopātiju profilaksei, kontrolei un apkarošanai (1), un jo īpaši tās 13. panta 1. punkta otro daļu,
   tā kā:
   
               (1)
            
            
               Regulā (EK) Nr. 999/2001 ir izklāstīti noteikumi dzīvnieku transmisīvo sūkļveida encefalopātiju (TSE) profilaksei, kontrolei un apkarošanai. Minētās regulas 13. panta 1. punkta pirmajā daļā paredzēti apkarošanas pasākumi, kuri jāpiemēro, ja TSE klātbūtne ir oficiāli apstiprināta. Šie pasākumi jo īpaši paredz nogalināt un pilnībā iznīcināt dzīvniekus un dzīvnieku izcelsmes produktus, ja konstatēts, ka attiecībā uz tiem pastāv risks (“apdraudēti liellopi”) epidemioloģiskās saistības dēļ ar slimajiem dzīvniekiem.
            
         
               (2)
            
            
               Spānija ir iesniegusi Komisijai lūgumu pieņemt lēmumu, ar ko tiktu atļauta apdraudēto liellopu izmantošana līdz to produktīvā mūža beigām, atkāpjoties no Regulas (EK) Nr. 999/2001 13. panta 1. punkta pirmās daļas c) apakšpunkta.
            
         
               (3)
            
            
               Spānijas ierosinātie kontroles pasākumi paredz stingrus liellopu pārvietošanas ierobežojumus un izsekojamību tādā veidā, ka netiek apdraudēts pašreizējais cilvēku un dzīvnieku veselības aizsardzības līmenis.
            
         
               (4)
            
            
               Tāpēc, pamatojoties uz labvēlīgu riska novērtējumu, būtu jāparedz, ka Spānija drīkst izmantot apdraudētus liellopus līdz to produktīvā mūža beigām ar noteikumu, ka tiek ievēroti daži nosacījumi.
            
         
               (5)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   1.   Atkāpjoties no Regulas (EK) Nr. 999/2001 13. panta 1. punkta pirmās daļas c) apakšpunkta, Spānija drīkst izmantot minētās regulas VII pielikuma 1. punkta a) apakšpunkta otrajā un trešajā ievilkumā minētos liellopus līdz to produktīvā mūža beigām, ievērojot nosacījumus, kas paredzēti šā panta 2. un 3. punktā.
   2.   Spānija nodrošina, lai 1. punktā minētie liellopi:
   
               a)
            
            
               vienmēr būtu izsekojami elektroniskajā datubāzē, kas izveidota saskaņā ar Eiropas Parlamenta un Padomes Regulas (EK) Nr. 1760/2000 (2) 5. pantu;
            
         
               b)
            
            
               tiktu pārvietoti no savas saimniecības tikai oficiālā uzraudzībā un tikai iznīcināšanai;
            
         
               c)
            
            
               netiktu nosūtīti uz citām dalībvalstīm vai eksportēti uz trešām valstīm.
            
         3.   Spānija veic regulāras pārbaudes, lai pārliecinātos, ka šis lēmums tiek pareizi īstenots.
   2. pants
   Šis lēmums ir adresēts Spānijas Karalistei.
   
      Briselē, 2013. gada 15. martā
      
         
            Komisijas vārdā –
         
            Komisijas loceklis
         
         Tonio BORG
      
   
   
      (1)  OV L 147, 31.5.2001., 1. lpp.
   
      (2)  OV L 204, 11.8.2000., 1. lpp.